JohanHeinsen/ENO huggingface dataset:
Odense Adresse-Contoirs Efterretninger, 1840-05-25
Da det ved Auctionen den 9 dennes gjorte Bud af 1120 Rbd. paa Huset No. 367 Litr. C paa Heden, tilhørende Stervboet efter afdøde Smaakjører Hans Johansen Skjellerup og ligeledes afgangne Hustrue, ikke er befunden antagelig, saa bliver bemeldte Eiendom, saaledes som den forhen i denne Tidende findes beskreven, stillet til Bortsalg ved 4de Auction, som afholdes i Huset selv Onsdagen den 27 Mai førstk., Formiddag Kl. 11, efter de forhen fremlagte Conditioner, som ere til Eftersyn paa Undertegnedes Contoir. Odense Auctionscontoir den 19 Mai 1840. Reimuth.
Odense Adresse-Contoirs Efterretninger, 1840-05-25
Jfølge Skifterettens Foranstaltning bliver afholdt offentlig Auction: Onsdagen den 27 Mai. 3 Juni, hver Dags Formiddag Kl. 10,10 Juni, over Huset Nr. 565 Litr. 4 i Dandsestrædet, tilhørende Stervboet efter Muurmester Møllers afdøde Enke og bestaaende af 4 Fag, 1 Etage, Muur= og Bindingsværk, indrettet til Stue, Sovekammer, Kjøkken og Spisekammer, foruden den til Eiendommen hørende Gaardsplads. De 2 første Auctioner afholdes paa Stadens Raadhuus og 3die Auction i Huset selv, efter Conditioner, som forinden ere til Eftersyn paa Undertegnedes Contoir. Odense Auctionscontoir den 19 Mai 1840. Reimuth.
Odense Adresse-Contoirs Efterretninger, 1840-05-25
Fredagen den 29 Mai førstkommende, Formiddag Kl. 9, bliver, efter vedkommende Eiers Reqvisition og formedelst Bopæls Forandring, holdt offentlig Auction hos Naalemagermester Hansens Enke i Vindegaden over nogle Meubler og Effecter, saasom Stole, Borde, Skabe, 2 Kakkelovne, Sengklæder og No Gangklæder, en Kobber=Bryggerkjeddel, endeel Syenaale og endeel Naalemagerværktøi m. m. Odense Auctionscontoir den 19 Mai 1840. Reimuth.
Odense Adresse-Contoirs Efterretninger, 1840-05-25
Ved Proclama af Dags Dato, som snarest muligt vorder læst i vedkommende Retter, ere Alle og Enhver, som maatte have Noget at fordre i Stervboet efter afdøde Muurmester Christian Møller og ligeledes afgangne Enke Maren Møller, født Nielsdatter her af Staden, indkaldte med 12 Ugers Varsel, i Overeenstemmelse med Placaten af 2 Juni 1819, til inden bemeldte Tids Forløb at anmelde og beviisliggjøre deres formeentlige Krav for undertegnede Skifteret i Boet; hvilket herved endvidere bekjendtgjøres. Odense Raadstue den 25 Mai 1810. Borgermester og Raad.
Odense Adresse-Contoirs Efterretninger, 1840-05-25
Ved Proclama af Dags Dato, som snarest muligt vorder læst i vedkommende Retter, ere Alle og Enhver, som maatte have Noget at fordre i Stervboet efter afdøde Stadsmusicus, Johan Albert Rauch og ligeledes afgangne Enke Kirstine Elisabeth fød Løschert her af Staden, indkaldte med 12 Ugers Varsel, i Overeenstemmelse med Placaten 2 Juni 1819, til inden bemeldte Tids Forløb at anmelde og beviisliggjøre deres formeentlige Krav for undertegnede Skifteret i Boet; hvilket herved endvidere bekjendtgjøres. Odense Raadstue den 25 Mai 1820. Borgermester og Raad.
Odense Adresse-Contoirs Efterretninger, 1840-05-25
Extract, I Henhold til den af mig under 18 Mai d. A. udstædte Hovedmortificationsstævning, som findes indrykket i dette Blads No. 91 for indeværende Aar, indstævnes endvidere, efter Begjæring af Procurator C. H. Hansen, paa Skipper Hans Nielsen af Skibhusene, hans Enke Karen Nielsen fød Winther, hendes Vegne, den eller de, som maatte være i Besiddelse af efterskrevne Documenter, nemlig: I. en af Hans Rasmussen Nomen med 1ste Prioritets Panteret i Huset No. 366 Litr. C og D udenfor Odense Kjøbstads Vesterport, den 27 Septbr. 1809 udstædt og den 5 Marts 1810 inden Odense Kjøbstads Bytingsret tinglæst Obligation til Borger og Brygger Rasmus Faber i Kjøbenhavn, oprindelig stor 550 Rd., men hvis Restbeløb 490 Rd. ved Paategning, dateret Kjøbenhavn den 10de og Odense den 17 Febr. 1813, er omskreven til 269 Rbd. 3 Mk. S. V.; en af Hans Rasmussen den 16 Juni 1812 udstædt, den 22 Juni næstefter inden Odense Kjøbstads Bytingsret tinglæst, Obligation til Cancellieraad Bøttcher, oprindelig stor 300 Rd., men senere omskreven til 75 Rbd. S. V., for hvilken ligeledes er givet Sikkerhed i fornævnte Eiendom næstefter det Beløb, for hvilken der ved den ovenberørte Obligation er givet 1ste Prioritets Panteret; en af Hans Peter Hansen den 11 Decbr. 1816 udstædt, inden Odense Kjøbstads Bytingsret den 10 Febr. 1817. tinglæst, Obligation til Odense Kjøbstads Civil-Overformynderie for 958 Rbd. 32 s. N. V., for hvilket Beløb er givet 1ste Prioritets Sikkerhed i meerbemeldte Eiendom No. 366 Litr. C og D udenfor Odense Vesterport; 4. en af Hans Peter Hansen under 4 Juni 1817 udstædt, inden Odense Kjøbstads Bytingsret den 10 Febr. næstefter tinglæst Obligation til Kjøbmand Adam Schwartz, stor 750 Rbd. N. V., for hvilken er givet 2den Prioritets Panteret i oftnævnte Eiendom næstefter forberørte 958 Rbd. 32 s. N. V. at møde inden Odense Bytingsret, som holdes paa Odense Raadhuus den 3die Mandag i August Maaned 1841, om Formiddagen Kl. 10 slet, for der og da med Obligationerne at fremkomme og lovlig Adkomst til samme at beviisliggjøre, da i manglende Fald disse ved Rettens Dom vil vorde mortificerede, saaledes at de af Pantebogen kan annulleres. - Alt efter nærmere Jrettesættelse fra Citantindens Side. - At Forordningen af 3 Juni 1796 har afskaffet Laugdag og Forelæggelse, betydes herved de Vedkommende. Dets til Stadfæstelse under min Haand og mit Embedssegl. Odense Byfogedcontoir den 19 Mai 1840. G. N. Klauman. (L. S.) Saavel Hovedstævningen som Extracten er udstædt paa stemplet Papir, fjerde Klasse, No. 2. Denne Fyens Stiftsaavis redigeres af Carl Bagger.
Odense Adresse-Contoirs Efterretninger, 1840-05-26
69 Aargang. J Stifts Fyens privilegerede. Kongelig ene sant Avertissementstidende. Adresse- og politiske Avis. overalt i de danske Stater. Forsendes med Brevposten. af Søren Hempel, Cancellieraad. Trykkes og udgives i Odense. 26 Mai 1840. Tirsdagen.
Odense Adresse-Contoirs Efterretninger, 1840-05-26
Jndhold. Politisk Oversigt; Storbrittannien, Frankerig. Grienten. - Fædrelandet. Kongehuset. Offent¬
Odense Adresse-Contoirs Efterretninger, 1840-05-26
lige Foranstaltninger. Blandinger. Faaborg. Odense.
Odense Adresse-Contoirs Efterretninger, 1840-05-26
Politisk Oversigt. Storbrittannien. Den portugisiske Regjering har givet efter og afsendt Marskal Saldanha til Engelland, for at tilfredsstille Lord Palmerston. Den forlangte Skadesløsholdelsessum beløber sig ikke til Mindre end 384,000 Pd. Sterling. J Neapel har Man gjensidigt frigivet de under Beslag lagte brittiske og neapolitanske Skibe. J China derimod staae Sagerne endnu ved det Gamle J Overhuset er Erkebiskoppen af Dublins Forslag om Deportationsstraffens totale Afskaffelse bleven forkastet, uden Afstemning.
Odense Adresse-Contoirs Efterretninger, 1840-05-26
Angaaende den myrdede Lord William Russel ere ingen videre Opdagelser skeete, end den, at Man har fundet en blodig Handske, som formodes at tilhøre Kammertjeneren Courvoisier.
Odense Adresse-Contoirs Efterretninger, 1840-05-26
Frankerig. Siden den 9 Mai har Man ikke havt officielle Efterretninger fra Algier, men af Privatvei vil Man vide, at der skal have staaet flere blodige Træfninger med Araberne. Den 18 Mai gik der paa Børsen det Rygte, at Kongen var bleven angrebet af Mæslinger og maatte holde Sengen, at Hertugerne af Orleans og Au male vare landede i Frankerig og at Marskal Valees Expedition var aldeles mislykket.
Odense Adresse-Contoirs Efterretninger, 1840-05-26
Orienten. J Alexandrien har det vakt en almindelig Skræk, at den øverste Læge paa den ægyptiske Flaade, en ung kraftig Europæer, pludselig efter 21/2 Timers Sygdom er død af Pesten. Den russiske Consul, Grev Me dem, er strax med hele sit Consulat flyttet ud til en Oase i Ørkenen, hvor han holder Qvarantaine. - Mehemed Ali har ladet alle Ulemaerne kalde til sig og holdt en lang Tale, hvori han fortalte dem, at der nu var sluttet Fred mellem ham og Sultanen og at de nu vilde gjøre fælledSag og bekæmpe de Christne. Fremdeles har Paschaen ganske uventet befalet, at alle Officererne ved Nationalgarden ufortøvet skulle aftage deres Skjæg
Odense Adresse-Contoirs Efterretninger, 1840-05-26
Fædrelandet. Kongehuset. Jfølge Alt. Merc. har Hs. Maj. Dronningen i Anledning af den 22 Mai oprettet 6 Legater, hvert paa 200 Rbd. aarlig, for værdige ugifte Fruentimmer i Altona; dog kan Hs. Maj. ikke tilsikkre disse Legater en længere Varighed end saalænge Allerhøistsamme selv er live.
Odense Adresse-Contoirs Efterretninger, 1840-05-26
Offentlige Foranstaltninger. Trende vigtige Lovbud ere emanerede med Hensyn til den saameget omtvistede Sprogsag i Slesvig. Under 14ds har nemlig Hs. M. Kongen reskriberet den slesvig-holsteenske Regjering saaledes: 1) J de Districter af Hertugdømmet Slesvig, hvor det danske Sprog er Kirke= og Skolesprog, skal for Fremtiden i alle Regjerings- og Retssager det danske Sprog bruges istedetfor det tydske, til hvilken Ende alle Embedsmænd i bemeldte Districter skulle være pligtige til ved alle deres Udfærdigelser, saavel i Administrativ, som i Retssager, at betjene sig af det danske Sprog. De Embedsmænd i de vedkommende Districter, som ere det danske Sprog tilstrækkelig mægtige, have fra 1 Januar næstkommende at gjøre Begyndelsen med Brugen af dette Sprog ved deres Udfærdigelser, hvorimod Beretning bliver at indgive med Hensyn til de Embedsmænd, som ikke i den Grad, ere det danske Sprog mægtige. Derhos skal der for Fremtiden ved Underskrivning gives den danske Text af alle Forordninger og af Collegialpatenterne retlig Gyldighed for de ommeldte Districter. - 2. Lærerne ved de Districts skoler i Hertugdømmet Slesvig, i hvilke Underviisninger i Overeensstemmelse med den almindelige Skoleanordning af 24 Aug. 1814 meddeles i det danske Sprog, skulle være pligtige til, udenfor den sædvanlige Skoletid i tre Privattimer ugentlig, at give de Skolebørn, hvis Forældre eller Værger ønske Saadant, Underviisning i det tydske Sprog. For Fremtiden skal det paalægges dem, der ansættes som Lærere ved de ommeldte Skoler, at meddele denne Underviisning uden Betaling, og enhver Skolelærer saavelsom enhver Seminarist, der ønsker at blive ansat som Underlærer eller Hjelpelærer ved en af disse Districtsskoler, eller at blive forflyttet til en saadan, har under den Prøve, som af vedkommende Provst skal anstilles med ham, at godtgjøre, at han er saa kyndig i det tydske Sprog, at han kan give Underviisning i at læse og skrive samme. -
Odense Adresse-Contoirs Efterretninger, 1840-05-26
Fremdeles har Hs. Majestæt under samme Dato bestemt, at for Fremtiden Enhver, der ønsker at blive ansat i de Districter af Hertugdømmet Slesvig, hvor det danske Sprog er Kirke= og Skolesprog, og ifølge allerhøieste Reskript af samme Dato fra den 1 Januar 1841 ogsaa, istedetfor det tydske Sprog, skal bruges i alle Administrativ og Retssager, forinden har at godtgjøre, at han fuldkomment besidder den til den mundtlige og skriftlige Brug af det danske Sprog fornødne Kundskab i samme. - Endelig har Hs. Majestæt resolveret, at alle Underretsbetjentesaavelsom Advocaterne i Hertugdommerne Slesvig og Holsteen ved Circulairer fra Overretterne skulle opfordres til, i deres Udfærdigelser at afholde sig fra alle unødvendige latinske Ord og Talemaader.
Odense Adresse-Contoirs Efterretninger, 1840-05-26
Blandinger. Mad. Bishop og Hr. Bochsa ere den 19 ds. fra Kjøbenhavn afreiste til Petersborg med Dampskibet Amsterdam.
Odense Adresse-Contoirs Efterretninger, 1840-05-26
Man vil erindre sig, at de kjøbenhavnske Studenter for ikke længe siden have organiseret sig til et Studentersamfund. J dette Samfunds Generalforsamling, der afholdtes den 18de og dirigeredes af Stud. PhilOppermann (dimitteret her fra Odense lærde Skole), oplæste Formanden Mag. Hammerich en Skrivelse af 14 Marts fra Consistorium, hvori dette anmodede Repræsentanterne betimeligen at meddele Consistorium Underretning om, naar en Generalforsamling skal holdes og angaaende hvad der skal forhandles paa samme, ligesom Oplysning om, hvad der paa hver Samling maatte blive besluttet. De interessante Debatter angaaende denne "Anmodning læses udførligt i "Fædrelandets No. 165, hvortil henvises, vi kunne kun her omtale Debatter nes Resultat, som blev, at Generalforsamlingen med stor Majoritet besluttede, at Repræsentantskabet for Fremtiden ikke skulde meddele den begjærte Underretning, et Skridt, som en Jndsender i Kbhposten formener vil have tilfølge, at Consistorium af høiere Hensyn opløser Samfundet. Efter Forslag af Student Ploug yttrede Generalforsamlingen dernæst eenstemmigt det Ønske, at Man, for at sikkre Selskabets Talefrihed, skulde overlade Offentliggjørelsen af Forhandlingerne til Repræsentantskabets Redaction. Formanden gjorde dernæst Samfundet bekjendt med, at nogle af Repræsentanterne vare traadte sammen, for at drøfte Midlerne til at fremme et friere og meere selvstændigt Studium ved Universitetet, hvilket formeentes bedst kunde opnaaes, naar Manuductionsvæsenet kunde standses. Det besluttedes derpaa eenstemmigt, at en Committee, bestaaende af 5 Medlemmer, skulde nedsættes for at tage denne Sag under Overveielse. Student Bøggild oplæste dernæst en Skrivelse angaaende offentlige bifalds= og Mishagsyttringer, som han havde tilstillet Repræsentantskabet til Oplæsning paa Generalforsamlingen. Han yttrede heri det Ønske, at ikke enkelte, mere lidenskabelige, Studerende vilde i deres maaskee ofte billige Harme glemme, hvad de skyldte hele Studenterstanden, naar de i ringe Antal og uden at have hørt deres Medbrødres Mening, deeltoge i de offentlige Meningstilkjendegivelser, som i de sidste Dage oftere havde fundet Sted, og som, hvis de mislykkedes, compromitterede Studenterne og muligen kunde bestyrke Autoriteterne i den Mening, at Stokkeprygl var det rette Middel til at kue den sig mere og meere udbredende Frihedssands. Hvis derimod de, der ønskede at deeltage i saadanne Foretagender, fremsatte deres Tanker i Studentersamfundet, og underkastede sig dettes Mening herom, da vilde en saadan offentlig Discussion vistnok bidrage til at indgyde Autoriteterne Respect for et Foretagende, der nu ei var frem faldt ved et letsindigt Øiebliks Jndfald, men som seierrig havde gjennemgaaet Debatternes Skjersild. Jo mere Studenterne levede i og for Jdeerne, desto vigtigere var det, at deres Ungdom ei løb af med dem paa Jdeernes Bekostning. De skulde derfor vogte sig for at prostituere Studenterstanden og profanere de Jdeer, for hvilke de vare begeistrede.
Odense Adresse-Contoirs Efterretninger, 1840-05-26
J et Tillægsblad til "Folkebladet læses nu Beretningen om Trykkefrihedsselskabets Repræsentantforsamlings Forhandlinger den 6 Mai, men hedder det i en Note, da Hr. Christensen er sat under Tiltale for den i "Fædrelandet meddeelte Beretning om nærværende Repræsentantmødes Forhandlinger og især for Yttringerne om §20 af Frdn. 27 Septbr. 1799 og om Plak. 1 Novbr. 1837, samt for sit Forhold i selve Repræsentantforsamlingen, vil hans Foredrag ikke kunne meddeles her, før endelig Dom er falden i Sagen."¬
Odense Adresse-Contoirs Efterretninger, 1840-05-26
Man seer, at Kongen udtrykkelig har frabedet sig Jllumination i Hovedstaden i Fredags, hvorimod Allerhøistsamme har tilladt en saadan i Løverdags i de Gader, der skulde passeres fra Theatret til Palaiet paa Amalienborg.
Odense Adresse-Contoirs Efterretninger, 1840-05-26
Faaborg den 22 Mai. Den 19 ds. sidstl. løb under Kanonernes Torden og Mængdens Hurraraab et her nybygget Brigskib, paa c. 60 Læsters Størrelse, af Stabelen. Benævnte velbyggede Skib fører, efter naadigst meddeelt Tilladelse ved Høistsammes Nærværelse her, Hs. K. H. Kronprinds Frederiks Navn. Det tilhører, i Forening med Bygmesteren og flere Jnteressentere, den driftige Kjøbmand Hendrichsen i Ærøeskjøbing. Byen har, af de mindre Provindsial=Kjøbstæder, i de sidste 5 a 6 Aar betydelig hævet sin Rang som Søkjøbstad, ved i dette Tidsløb at anskaffe sig, saavidt vides, 7 større Skibe, hvis Tal endnu inden Aarets Udløb vil blive formeret med 3 nybyggede Skonnertskibe, hvisaarsag Man ikke kan andet end ønske, at den fremtidig maa finde varig Lykke ved heldig Søfart. En Chalup, en Skonnert og forbenævnte Brigskib, som alle have vunden almindelig velfortjent bifald, ere byggede efter Tegning af den kyndige og driftige Skibsbygmester Rasmus Dyreborg, der har kjæmpet sig frem til en agtet og virksom Borger i Staten. J det korte Tidsløb af 6 Aar har han bygget 12 større og mindre Skibe, og forbygget til større Lastdrægtighed 5 Skibe, samt udbedret adskillige flere. Han staaer nu i Begreb med atter at lægge Kjølen til 2 Skonnertskibe, der endnu i dette Efteraar skulle være seilfærdige, og Man vil vide, at han alt igjen har sluttet Accord og et Brigskibs Bygning, naar benævnte Skonnertskibe ere færdige. - Den høistærede Faaborg Havne-Commission skylder Man ikke mindre med Agtelse at erindre, da denne Commission ogsaa har viist sin utrættelige Virksomhed for at fremme Skibsbyggeriet hersteds, ved at indrette et herligt og vel anlagt Udløbssted for de nybyggede Skibe, og hvor tillige de Skibe, som skulle opdrages til Fortømring, med temmelig Lethed landsættes.
Odense Adresse-Contoirs Efterretninger, 1840-05-26
Odense. At ogsaa Asplet ønskede at feire Høitidsdagen den 22 Mai, var vel saameget mere naturligt, som denne Stiftelse fornemmelig skylder det ophøiede Brudepar sin Tilværelse. Jnspectricerne samledes derfor om Formiddagen i Asylets Locale, og efterat Børnene med saa Ord vare underrettede om Festens Anledning, blev afsjunget første Vers af Psalmen Nr. 436. Derefter førte de ældste Jnspectricer tvende af Børnene hen til Deres Majestæters Portraiter, som i denne Anledning vare skjænkede af Jnspectricerne og af Børnene bekrandsedes. J den ene Krands var paa grøn Silke med forgyldte Bogstaver, anbragt følgende, af de tvende Børn medbragte, Vers: Moder, Du som gav os Smaa Mangt et venligt Minde, Du, som selv i fjerne Blaa Har os steds i Sinde. See, vi flette Krandsen her Til et Høitidsminde, Om den Bryllupsdag saa kjær For de Smaas Veninde. Barnlig Uskyld koppes her Om at bringe Blomster fine, Mens paa Læben af Enhver, Toner: Leve Caroline!
Odense Adresse-Contoirs Efterretninger, 1840-05-26
Efterat det fjerde Vers af ovennævnte Psalme var afsjunget, endtes Festen med Frokost for Børnene, hvortil Hvedebrød og Øl var skjænket af nogle af Asylets Velyndere. J Formiddags ere de saa hæsligt udseende, Slagterboder, ved anden Auction blevne solgte til Nedbrydelse for 95 Rbd. foruden Omkostninger.
Odense Adresse-Contoirs Efterretninger, 1840-05-26
Vi havde i Nat en complet Storm og endnu idag blæser det heftigt af Vesten, ligesom der falder hyppige Regnbyger. Diligenen var ikke ankommen ved Avisens Slutning Kl. 3 1/2.
Odense Adresse-Contoirs Efterretninger, 1840-05-26
Skibs= og Handels-Efterretninger. En Beretning i et norsk Blad giver den lidet hyggelige Formodning om et Sørøveri=Forsøg i vore nordlige Farvande. Capit. D. H. Voss af Kuffen Vrouw Kea, som paa Reisen fra Kallundborg til Antwerpen var løben ind i Grimstad, har nemlig: berettet, at han omtrent VV. (1) af Hirtsholmen var bleven praiet af Mandskabet i en stor Baad med een Mast samt en rød Stribe i Storseilet uden No., der truede med at entre Fartøiet. Formedelst stille Veir holdt Baaden paa Siden af Fartøiet indtil Kl. 12 om Natten, da efter den Tid flere Skibe kom tilsyne, og var det med yderste Anstrængelse at Skipperen afholdt dem fra at entre, ved at han med en Pistoltruede at nedskyde den Første, der vovede at komme ombord. (Aalb. A.)
Odense Adresse-Contoirs Efterretninger, 1840-05-26
Briggen Fortuna, Carlsen, af Flensborg bestemt til Grønland, er den 17 April indkommen til Hammerfest med let Beskadigelse paa Skandseklædningen, samt Tab af 6 Baade og af 2 Mand, af hvilke den ene var falden overbord og den anden havde brukket Been og Skulder. Skibet havde ingen Skade, under Vandet, og da Baadene vare erstattede der, vilde det med første gode Vind atter afseile.
Odense Adresse-Contoirs Efterretninger, 1840-05-26
Den 19 Mai har Urtekræmmer Erik Sternberg Nicolai Nisson, og den 26de Urtekræmmer Carl Frederik Velschowopgivet deres Boer til Skiftebehandling som fallit.
Odense Adresse-Contoirs Efterretninger, 1840-05-26
Jnd- og udklarerede Skibe ved Odense Toldkammer. Jndgaaede: den 25 Mai, N. Kihlberg af Lysekihl, fra Moss, Sluppen 3 Brødre med Trælast; H. Nielsen af Svendborg, fra Rotterdam, Jagten Emanuel med Ballast. Udgaaede: den 25 Mai, R. Christiansen af Kjøbenhavn, til Norge, Jagten de 3 Brødre med Kornvarer.
Odense Adresse-Contoirs Efterretninger, 1840-05-26
Odense Kirkenyt. St. Knuds Sogn. Døbte: den 17 Mai, Sadelmager, N. P. Nielsens Søn: Niels Peter Nielsen; Fadd. Mad. Andersen, Pigen A. Sørensen, Skomagerm. Lunde, Saddelmager, A. Nielsen og Skræder H. Jensen. S. D., Bogbindersv. A. Arnesens Son: Carl Lauriz Theodor Arnesen; Fadd.: Pigen A. Christiansen, Huusmand L. Pedersens Kone, Huusmand P. Hansen, Tømmersv. C. og N. Andersen. S. D., Muursvend, J. Johansens Datter: Hedevig Sophie Johansen; Fadd.: Pigerne A. K. Meier og A. C. Lange, Muursv. R. Jensen og C. Paulsen, Møllerkudsk C. Johansen. Den 19de, Procurator R. Knudsens Søn: Johan Carl Sierning Knudsen; Fadd. Mad. Hagenau, Jfr. S. Delcomyn, Kjøbmd. Schjerbeck, Lærer Ri diger, Handelsbet. T. Delcomyn. Den 21de, Kjøbmd. N. P. Rammeskows Søn: Julius Johan Emil Rammeskow; Fadd. Mad. Edsberg, Jfr. A. Rasmussen, Cancellieraad og Stænderdeputeret Hempel, Stadshauptmand Brodersen, Consul Fugleberg. Den 22de, Pastor G. C. N. Borchs Datter: Anna Kirstine Borch; Fadd. Frue Kalkar, Jfr. Munch fra Ringe, Lieutenant v. Fencker, Adjunct Hansen, Redacteur og Borgerrepræsentant O. Thomsen, Student og Lærer Brohm. S. D., Tobaksfabrikeur P. Nielsens Datter: Sophie Rudolphine Nielsen; Fadd. Mad. Brummer fra Tarup, Mad. Schjøtt, Hvedebrødbager og Borgerrepræsentant Østerby, Handskemager og Borgerrepræsentant Lange, Kjøbmd. Brummer. - Ægteviede: den 19de, Skomagerm. Peter Frederik Thomsen og Jfr. Frederikke Marie Milo; den 23de, Skræder Rasmus Nielsen i Hjulmandshuset og Pigen Kirsten Pedersen. - Døde: den 15de, Jfr. M. F. Kaarup, 37 Aar; den 17de, Conditor C.J. C. Touni, 33 1/2 Aar; den 21de, Almisselem L. Larsen, 58 Aar. Frue Sogn. Døbte: den 21 Mai, Væver H. Nielsens Søn: Anders Sophus Christian Hansen; Fadd.: Pigerne A. Hansen og A. Rasmussen, Høker S. Jensen, Tjenestekarl P. Jensen og Klodsemager Coppy. S. D., afg. Smaahandler J. Rasmussens Datter: Jensine Georgine Marie Rasmussen; Fadd. Mad. Hansen, Jfr. C. Andersen, Farversv. Schrøder, Bødkersv. R. Rasmussen og Ungkarl L. P. Hansen. - Ægteviede: den 23de, Skomagermester Henrik Gerhard Lind og Jomfrue Elise Cathrine Schiellerup.
Odense Adresse-Contoirs Efterretninger, 1840-05-26
St. Hans Sogn. Døbte: den 24de, Eskadronssaddelmager P. C. Jensens Søn: Jens Frederik Jensen; Fadd. Mad. Christensen og Madsen, Smedemester Christensen og Handskemagerm. J. P. Lange. S. D., Dagleier B. Andersens Søn, Christian Theodor Bærtelsen; Fadd.: Jfrr. C. Hein og C. Jørgensen, Brændeviinskarl R. Larsen og Brevbærer M. Andersen. - Døde: den 23de, Sognefoged og Lægdsmand Carsten Carstensen, 63 Aar.
Odense Adresse-Contoirs Efterretninger, 1840-05-26
(Jndsendt. J Avisen No. 96 er indført et indsendt Stykke om en afbrændt Skole, der saameget har mit bifald, at jeg paa det hjerteligste skulde takke Jndsenderen, dersom jeg blot kjendte ham. Men desværre! Vi ere begge for beskedne til at give os tilkjende, vi ville helst i Løndom nyde de skjønne Frugter, af vor Fremtræden i Avisen til det Offentliges Bedste. Man vil ellers sige, at det brændende Tømmer blev revet ned imellem Murene, for at de Bygninger ikke skulde antændes, der laae tæt ved Skolen og som den stærke Blæst har hen paa; – at der ikke blev nedrevet andet af den gode Kong Frederiks Muur end hvad der truede med at styrte ned paa Arbeiderne; - og endelig, hvad der er allerværst, at Skolen efter Anordningerne slet ikke maa opbygges paa Stedet m.m.:men det er, som af min ubekjendte Vens Jnserat ogsaa kan erfares, altsammen noget, hvorom han ikke har vidst Besked, og som hans Spørgsmaal om Branddirecteurens Conduite &c. følgelig ikke heller kan være indrettet efter.
Odense Adresse-Contoirs Efterretninger, 1840-05-26
Prædikanterne paa Christihimmelfartsdag. J St. Knuds Kirke: til Høimesse Hr. Stiftsprovst Ortwed; til Aftensang Hr. Pastor Wiberg. - J Frue Kirke: Hr. Pastor Schiøtt. - J St. Hans Kirke: Hr. Pastor Tetens. - Hospitalet: Hr. Pastor Wiberg, Kl. 8 1/2.